ವಸಂತ್ ಗೋವಾರಿಕರ್

Category:Articles with hCards
ವಸಂತ್ ರಾಂಚೋಡ್ ಗೋವಾರಿಕರ್ (೨೫ ಮಾರ್ಚ್ ೧೯೩೩ – ೨ ಜನವರಿ ೨೦೧೫) ಒಬ್ಬ ಭಾರತೀಯ ವಿಜ್ಞಾನಿ. ಅವರು ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯಲ್ಲಿ ನಿರ್ದೇಶಕರಾಗಿದ್ದರು ಮತ್ತು ೧೯೯೧-೧೯೯೩ ರಲ್ಲಿ ಭಾರತದ ಪ್ರಧಾನ ಮಂತ್ರಿಯವರ ವೈಜ್ಞಾನಿಕ ಸಲಹೆಗಾರರಾಗಿದ್ದರು. ಗೋವಾರಿಕರ್ ಅವರು ಬಾಹ್ಯಾಕಾಶ ಸಂಶೋಧನೆ, ಹವಾಮಾನ ಮತ್ತು ಜನಸಂಖ್ಯೆಯ ಕ್ಷೇತ್ರಗಳಿಗೆ ಅಮೂಲ್ಯವಾದ ಕೊಡುಗೆಗಳನ್ನು ನೀಡಿದ್ದಾರೆ. ಅವರು ಮಳೆ ಮುನ್ಸೂಚನೆ ಮಾದರಿಗೆ ಹೆಸರುವಾಸಿಯಾಗಿದ್ದರು ಏಕೆಂದರೆ ಅವರು ಮಾನ್ಸೂನ್ ಅನ್ನು ಸರಿಯಾಗಿ ಊಹಿಸುವ ಸ್ಥಳೀಯ ಹವಾಮಾನ ಮುನ್ಸೂಚನೆಯ ಮಾದರಿಯನ್ನು ಅಭಿವೃದ್ಧಿಪಡಿಸಿದ ಮೊದಲ ವಿಜ್ಞಾನಿಯಾಗಿದ್ದಾರೆ. 

 ಆರಂಭಿಕ ಜೀವನ 
ಗೋವಾರಿಕರ್ ಅವರು ಭಾರತದ ಪುಣೆಯಲ್ಲಿ ೨೫ ಮಾರ್ಚ್ ೧೯೩೩ ರಂದು ಮಹಾರಾಷ್ಟ್ರದ ಕುಟುಂಬವೊಂದರಲ್ಲಿ ಜನಿಸಿದರು. ಪಶ್ಚಿಮ ಮಹಾರಾಷ್ಟ್ರದ ಕೊಲ್ಲಾಪುರ ಜಿಲ್ಲೆಯಿಂದ ಶಾಲಾ ಶಿಕ್ಷಣ ಮತ್ತು ಪದವಿ ಪಡೆದ ನಂತರ, ಅವರು ೧೯೫೦ ರ ದಶಕದ ಆರಂಭದಲ್ಲಿ ಇಂಗ್ಲೆಂಡ್‌ಗೆ ಹೋಗಿ ಅಲ್ಲಿ ತಮ್ಮ ವೈಜ್ಞಾನಿಕ ಯಾತ್ರೆಯನ್ನು ಪ್ರಾರಂಭಿಸಿದರು. ಅವರು ತಮ್ಮ ಎಂ.ಎಸ್ಸಿ. ಮತ್ತು ಪಿಎಚ್.ಡಿ. ಯನ್ನು ಕೆಮಿಕಲ್ ಇಂಜಿನಿಯರಿಂಗ್‌ನಲ್ಲಿ, ಎಫ್‌ಹೆಚ್ ಗಾರ್ನರ್‌ರವರ ಮೇಲ್ವಿಚಾರಣೆಯಲ್ಲಿ ಮಾಡಿದರು. ಅವರ ಸಹಯೋಗವು ಗಾರ್ನರ್-ಗೋವಾರಿಕರ್ ಸಿದ್ಧಾಂತಕ್ಕೆ ಕಾರಣವಾಯಿತು. ಇದು ಘನವಸ್ತುಗಳು ಮತ್ತು ದ್ರವಗಳ ನಡುವಿನ ಶಾಖ ಮತ್ತು ದ್ರವ್ಯರಾಶಿಯ ವರ್ಗಾವಣೆಯ ಹೊಸ ವಿಶ್ಲೇಷಣೆಯಾಗಿದೆ. Vasant Gowarikar

ಅವರು ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯೊಂದಿಗೆ ಕೆಲಸ ಮಾಡಿದ್ದರು.  ಗೋವಾರಿಕರ್ ಅವರು ವಿಕ್ರಮ್ ಸಾರಾಭಾಯ್ ಅವರ ಕಛೇರಿಯು ಕೇರಳದ ತುಂಬಾದಲ್ಲಿರುವ ಸ್ಥಳೀಯ ಸೇಂಟ್ ಮೇರಿ ಮ್ಯಾಗ್ಡಲೀನ್ ಚರ್ಚ್‌ನ ಕಟ್ಟಡದಲ್ಲಿದ್ದಾಗ ಅವರ ವೃತ್ತಿಜೀವನದ ಆರಂಭದಲ್ಲಿ ಬಾಹ್ಯಾಕಾಶ ಸಂಶೋಧನೆಯಲ್ಲಿ ತೊಡಗಿದ್ದರು. ಅವರು ಘನ ಪ್ರೊಪೆಲ್ಲಂಟ್ ಅಭಿವೃದ್ಧಿಗೆ ಪ್ರವರ್ತಕರಾಗಿದ್ದರು ಮತ್ತು  ೧೯೭೯ - ೧೯೮೫ ರ ನಡುವೆ ವಿಕ್ರಮ್ ಸಾರಾಭಾಯ್ ಬಾಹ್ಯಾಕಾಶ ಕೇಂದ್ರದ (VSSC) ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು.

ಗೋವಾರಿಕರ್ ಅವರು ೧೯೯೧ ರಿಂದ ೧೯೯೩ ರ ವರೆಗೆ ಭಾರತದ ಪ್ರಧಾನ ಮಂತ್ರಿ ಪಿವಿ ನರಸಿಂಹ ರಾವ್ ಅವರ ವೈಜ್ಞಾನಿಕ ಸಲಹೆಗಾರರಾಗಿ ಸೇವೆ ಸಲ್ಲಿಸಿದರು. ಅವರು ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯ ಕಾರ್ಯದರ್ಶಿಯೂ ಆಗಿದ್ದರು. 

ಅವರು ಪುಣೆ ವಿಶ್ವವಿದ್ಯಾಲಯದ ಉಪಕುಲಪತಿಯಾಗಿ ನೇಮಕಗೊಂಡರು ಮತ್ತು ೧೯೯೪ - ೨೦೦೦ ದ ನಡುವೆ ಮರಾಠಿ ವಿಜ್ಞಾನ ಪರಿಷತ್ತಿನ ಅಧ್ಯಕ್ಷರಾಗಿದ್ದರು. ಗೋವಾರಿಕರ್ ಅವರ ಸಹವರ್ತಿಗಳೊಂದಿಗೆ, ದಿ ಫರ್ಟಿಲೈಸರ್ ಎನ್‌ಸೈಕ್ಲೋಪೀಡಿಯಾ (೨೦೦೮) ಅನ್ನು ಸಂಕಲಿಸಿದ್ದಾರೆ, ಇದರಲ್ಲಿ ರಸಗೊಬ್ಬರಗಳ ರಾಸಾಯನಿಕ ಸಂಯೋಜನೆಯನ್ನು ವಿವರಿಸುವ ೪,೫೦೦ ನಮೂದುಗಳು ಮತ್ತು ಅವುಗಳ ತಯಾರಿಕೆ ಮತ್ತು ಅವುಗಳ ಆರ್ಥಿಕ ಮತ್ತು ಪರಿಸರದ ಪರಿಗಣನೆಗಳವರೆಗೆ ಎಲ್ಲದರ ಬಗ್ಗೆ ಮಾಹಿತಿಗಳಿವೆ.

 ಸಾವು 
ಗೋವಾರಿಕರ್ ಅವರು ೨ ಜನವರಿ ೨೦೧೫ ರಂದು ಡೆಂಗ್ಯೂ ಮತ್ತು ಮೂತ್ರನಾಳದ ಸೋಂಕಿನ ನಂತರ ಭಾರತದ ಪುಣೆಯ ದೀನನಾಥ್ ಮಂಗೇಶ್ಕರ್ ಆಸ್ಪತ್ರೆಯಲ್ಲಿ ನಿಧನರಾದರು. Scientist Vasant Gowarikar passes away "Former ISRO chief VR Gowarikar dies in Pune". Zee News. 3 January 2015. Retrieved 29 August 2018. Scientist Vasant Gowarikar no more

 ಉಲ್ಲೇಖಗಳು 

ವರ್ಗ:೧೯೩೩ ಜನನ
ವರ್ಗ:ವಿಜ್ಞಾನಿಗಳು